239 
i. 
Vi har altsaa her et bevisligt tilfælde, hvor den samme hval¬ 
ros efter 16 aars forløb kan identificeres; hvor den har været henne, 
har vi ganske vist ingen sikkerhed for, men der er dog mange 
forhold, der kan tyde i ganske bestemte retninger: 
Som før omtalt opholder hvalrossen sig om efteraaret og vin¬ 
teren i stort tal ved Nordre Strømfjords munding, hvor den gaar 
paa land, samtidig med at en stor del af dem svømmer rundt i 
vandet og ogsaa foretager smaa udflugter derfra baade nord og syd 
paa i ret store flokke. Om de opholder sig der af hensyn til par¬ 
ringen, har jeg ikke kunnet faa tilstrækkeligt oplyst, da jeg har 
hørt modstridende beretninger derom, men der er dog meget, der 
kunde tyde derpaa, da der fanges baade hanner og hunner paa 
samme tid, medens de to køn ellers plejer at leve hver for sig. 
Fra Egedesminde Distrikt trækker hvalrossen nord over, og det 
er muligt at følge dens vej op langs kysten. 
Ved Godhavn ses hvalrossen ret sjældent, men ved den lidt 
vestligere boplads, Diskofjorden, er den paa visse aarstider meget 
almindelig; naar den ikke fanges der mere af grønlænderne, ligger 
det i disses ukyndighed i rationel fangst. Kateket Sechmann Ros- 
bach, der i en aarrække har opholdt sig i Kap York Distriktet, 
fortæller, at hvis man kendte isfangsten og var i stand til at lave 
svært kobberem som det, polareskimoerne benyttet under hvalios¬ 
fangsten, maatte fangsten kunne give stort udbytte dernede. 
Ved Nordfjord paa Disko, hvor der ikke bor mennesker, skal hval¬ 
rosser være set flere gange af tilfældige rejsende. Det viser sig altsaa, 
at trækket gaar nord over langs yderkysten. Hermed stemmer det 
godt overens, at før omtalte missionær og fanger Enok Kristiansen, 
der tidligere har levet i Jakobshavn, som en meget dygtig fanger, 
aldrig der har set eller fanget hvalros. Min gamle rejsekammerat 
Tobias Gabrielsen, fanger ved Sarqaq ved Vaigattet, har i sin lange 
fangertid der kun fanget een hvalros og fortalte mig, at det er 
meget sjældent, at der forvilder sig en enkelt derind. 
Ved Nugssuak derimod er hvalrossen hyppig fra tidligt paa for- 
aaret og hele sommeren. Det er dog ikke en fast bestand, der holder 
til der, de er stadig paa vej nord over, og afløses af nye flokke. 
Ved selve bopladsen, eller saa langt kajakkerne gaar ud, fanges ikke 
helt faa, men længere til søs gaar den langt større mængde, ligesom 
tilfældet er ved Godhavn. I sommeren 1919 laa saaledes en norsk 
